ທີ​ມພະນັກ​ງານ​ແພດ​ ຈາກຕ່າງປະ​ເທດ ເດີນທາງເຂົ້າໄປ ຮັກສາ ຜູ້ນຳເກົາຫຼີເໜືອ
​ເຈົ້າ​ໜ້າ​ທີ່​ລັດຖະບານ ຜູ້​ທີ່​ບໍ່ຕ້ອງການ​​ໃຫ້​ບອກ​ຊື່ ບອກ​ກັບ​ບັນ​ດາ​ຜູ້​ສື່​ຂ່າວ​ວ່າ ທ່ານ Kim ປາກົດ​ວ່າ​ຍ່າງ​ຂາ​ຫ້ານ.
ເຈົ້າໜ້າທີ່ເກົາຫຼີເໜືອ ທີ່ບໍ່ລະບຸຊື່ຄົນນຶ່ງ ກ່າວວ່າ ທີມພະນັກ ງານແພດ ຈາກຕ່າງປະເທດທີມນຶ່ງ ໄດ້ໄປຢ້ຽມຢາມປະເທດ ຄອມມິວນິສແຫ່ງນີ້ ເພື່ອຮັກສາຜູ້ນຳຂອງປະເທດ ທ່ານ Kim Jong Un ການຮັບຮູ້ ກ່ຽວກັບບັນຫາ ທາງສຸຂະພາບຂອງທ່ານ Kim ໄດ້ມີຂຶ້ນ ຫຼັງຈາກທີ່ມີລາຍງານ ຂອງສື່ຂ່າວທາງການ ຂອງເກົາຫຼີເໜືອ ວ່າ ຜູ້ນຳປະເທດໄດ້ມີອາການບໍ່ສະບາຍ ໃນຕົນໂຕເລັກນ້ອຍ ເຈົ້າໜ້າທີ່ລັດຖະບານ ຜູ້ທີ່ບໍ່ຕ້ອງການໃຫ້ບອກຊື່ ບອກກັບບັນດາຜູ້ສື່ຂ່າວວ່າ ທ່ານ Kim ປາກົດວ່າຍ່າງຂາຫ້ານ ແລະ ທາງລັດຖະບານເກົາຫຼີໃຕ້ ກຳລັງພະຍາຍາມຫາລາຍລະອຽດ ຕ່າງໆ ກ່ຽວກັບທີມພະນັກງານແພດດັ່ງກ່າວນັ້ນ ທີ່ອາດໄດ້ໄປຢ້ຽມຢາມເກົາຫຼີເໜືອ ແຫລ່ງຂ່າວ ກ່າວອີກວ່າ ທ່ານ Kim ໄດ້ປາກົດໂຕໃຫ້ເຫັນໃນທີ່ ສາທາລະນະຄັ້ງຫຼ້າສຸດ ຢູ່ງານສະແດງດົນຕີ ເມື່ອວັນທີ 3 ເດືອນກັນຍານີ້